open-index/open-wikipedia-markdown huggingface dataset:
Villeneuve-le-Roi

**Villeneuve-le-Roi** môže byť:
* francúzska obec, pozri Villeneuve-le-Roi (obec)
* francúzsky kantón, pozri Villeneuve-le-Roi (kantón)
Hádzaná na Panamerických hrách 1999

**Hádzaná na Panamerických hrách 1999** bol hádzanársky turnaj v rámci multišportového podujatia Panamerických hier 1999. Konal sa vo Winnipegu, v Kanade od 31. júla8. augusta 1999, za účasti 7 mužských a 6 ženských tímov. Hádzanársky turnaj sa na hrách organizuje od roku 1987, a toto bolo jeho 4. vydanie. Zápasy sa hrali v aréne Winnipeg Convention Centre. V mužskej kategórii obhájila titul , ktorá vo finále zvíťazila nad . U žien zvíťazila , keď vo finálovom zápase vyhrala nad domácou .

Tento turnaj slúžil zároveň aj ako kvalifikácia panamerických družstiev na hádzanársky turnaj Letných olympijských hier 2000, ktoré sa uskutočnili v Sydney. Kvalikovali sa naň iba víťazné družstvá v oboch kategóriách.

## Kvalifikácia
;Muži

;Ženy

## Aréna

## Výsledky
### Muži
#### Základné skupiny
##### Skupina A

##### Skupina B

----

#### Skupina o 5.7. miesto

#### Play-off
##### Semifinále

##### Stretnutie o 3. miesto

##### Finále

----

### Ženy
#### Základná skupina

#### Play-off
##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Oficiálna stránka Panamerických hier 1999 (archive.org) 
* Oficiálna stránka Panamerickej hádzanárskej federácie /
* Panamerické hry 1999 na stránke canoe.ca 
* Panamerické hry 1999 na stránke University of Manitoba (archive.org) 

## Zdroj
* Turnaj mužov a žien na stránke todor66.com 

Kategória:Hádzaná v 1999
Kategória:Hádzaná na Panamerických hrách
Kategória:Panamerické hry 1999
Grant Gustin

**Thomas Grant Gustin** (* 14. január 1990, Norfolk, Virgínia, USA) známy pod menom **Grant Gustin** je americký herec a spevák. Preslávila ho rola Barryho Allena v seriáli *[[The Flash (seriál z roku 2014)|The Flash]]* a rola Sebastiana Smytha v seriáli *[[Glee]]*.

## Život a kariéra
Gustin sa narodil v Norfolku vo Virgínii. Je synom Dr. Tiny Haneyovej a Toma Gustina. Počas stredoškolského štúdia naštevoval program na Governor School for the Arts pre muzikálové divadlo. V roku 2008 absolvoval Granby High School a začal navštevovať BFA Music Theatre Program na Elon University v Severnej Karolíne. Opustil školu kvôli role Baby Johna v broadwayskom muzikáli *[[West Side Story (muzikál)|West Side Story]]* a vystupoval od premiéry, ktorá sa konala 30. septembra 2010 až 23. septembra 2011.

8. novembra 2011 sa prvýkrát objavil v hudobnom televíznom seriáli *[[Glee]]* ako Sebastian Smythe, ktorý bol homosexuálny študent na Dalton Academy a neskôr aj hlavný spevák zboru *The Warblers (Slávici)*. Grant vyhral rolu po „vyčerpávajúcom a týždňovom kastingu“. S natáčaním začal v pondelok 26. septembra, pár dní potom, čo odohral posledné predstavenie *[[West Side Story (muzikál)|West Side Story]]*.

Na konci mája 2012 začal natáčať televízny film *A Mother's Nightmare*. V tomto projekte s ním účinkovali aj herečky Annabeth Gish a Jessica Lowndes. 11. júla 2012 bolo oznámené, že si zahrá hlavnú rolu v pripravovanom filme s názvom *Affluenza*.

13. septembra 2013 bolo oznámené, že sa bude objavovať v role Barryho Allena v druhej sérii seriálu *[[Arrow]]*. Pôvodne sa mal objaviť len v troch epizódach a tá posledná mala slúžiť ako príprava pre spin-off seriál *[[The Flash (seriál z roku 2014)|The Flash]]*. Namiesto toho bola epizóda použitá ako pilotný diel, nazvaný *The Flash*. Seriál mal premiéru 7. októbra 2014 na stanici CW a sledovalo ho viac ako 4,8 milióna ľudí. Nakoniec mal 23 dielov a 11. januára 2015 bol seriál predĺžený aj na druhú sériu.

## Filmografia

## Divadelné hry

## Zdroj

Kategória:Televízni herci USA
Kategória:Filmoví herci USA
Kategória:Osobnosti z Norfolku (Virgínia)
Tiffany Mason

**Tiffany Mason** narodená ako **Keesha Mashawn Christenson** (* 20. január 1982, Phoenix, Arizona, USA) je americká pornoherečka. Kariéru pornoherečky začala v roku 2000.

## Ocenenia
* 2001: AVN Award – nominovaná na Best New Starlet
* 2001: XRCO Award – nominovaná na Cream Dream

## Referencie

## Iné projekty

## Externé odkazy
*Tiffany Mason na Internet Movie Database
*Tiffany Mason na Internet Adult Film Database
*Tiffany Mason na Adult Film Database

Kategória:Osobnosti z Phoenixu (Arizona)
Kategória:Pornoherečky USA
Kategória:Pornoherečky afroamerického pôvodu
Căpâlna

**Căpâlna** () je obec v Bihárskej župe v Rumunsku. Nachádza sa na juhu župy a skladá sa z piatich dedín:  Căpâlna (sídlo obce), Ginta, Rohani, Săldăbagiu Mic a Suplacu de Tinca.

## Demografia

## Osobnosti
### Dedina Săldăbagiu Mic
* Vasile Mangra (1850-1918), člen parlamentu v Budapešti, pravoslávny biskup pre Sedmohradsko, člen rumunskej akadémie vied
* Florian Ciotea (1948 - ), sociológ, publicista, šéfredaktor časopisu Vatra

## Turisticky atraktívne lokality
* Drevený kostol v dedine Căpâlna
* Drevený kostol v dedine Săldăbagiu Mic

## Zdroj

Kategória:Obce v Bihárskej župe v Rumunsku
Majstrovstvá Európy v netballe 2015

**Majstrovstvá Európy v netballe 2015** boli v poradí 18. Majstrovstvá Európy v netballe žien, ktoré organizuje Európska netballová federácia (Netball Europe). Konali sa v dňoch od 14.17. mája 2015 v Belfaste, v Severnom Írsku, za účasti 6 tímov. Okrem 4 európskych družstiev sa na turnaji predstavili aj Južná Afrika a Trinidad a Tobago. Severné Írsko bolo organizátorom európskeho šampionátu druhýkrát, keď svoj prvý turnaj hostilo v roku 2007, tiež v Belfaste.  získalo svoj pätnásty titul v histórii.

## Účastníci

Pozn: Číslo v zátvorke udáva umiestnenie v medzinárodnom rebríčku INF k 15. februáru 2015.

## Výsledky
### Otvorené ME

### Rozvojový turnaj ME

## Konečné poradie

;Otvorené ME

;Rozvojový turnaj ME

## Referencie

## Externé odkazy
* Oficiálna stránka Netball Europe 
* Oficiálna stránka Severoírskej netballovej federácie 

## Zdroje
* ME 2015 na stránke Netball Europe 
* ME 2015 na stránke todor66.com 

Kategória:Netball v 2015
Kategória:Majstrovstvá Európy v netballe
Netball
Mary Robinsonová

**Mary Robinsonová** alebo **Máire Bhean Mhic Róibínová** (; * 21. máj 1944, Ballina, Írsko) je írska politička. Bola siedmym prezidentom Írska od 3. decembra 1990 do 12. augusta 1997 ako prvá žena v tejto funkcii. Ďalej bola tiež vysokou komisárku Organizácie spojených národov pre ľudské práva v rokoch 1997 až 2002.

Najprv pôsobila na akademickej pôde, ako advokátka a ako členka Írskeho senátu (19691989).

V prezidentských voľbách v roku 1990 porazila Briana Lenihana zo strany Fianna Fáil a ako prvý zvolený prezident nemala podporu tejto strany. Jej prínosom je revitalizácia a liberalizácia skôr konzervatívneho prezidentského úradu. Rezignovala na prezidentský úrad 4 mesiace pred koncom jej volebného obdobia kvôli svojmu pôsobeniu v OSN.

Od roku 2002 je čestnou prezidentkou Oxfam International a je tiež zakladajúci členkou a predsedníčkou Council of Women World Leaders. Je členkou mnohých výborov vrátane Vaccine Fund.

Jej najnovšia iniciatívou je projekt Ethical Globalization Initiative (EGI) , ktorého cieľom je začlenenie ľudských práv do procesu globalizácie a kontrola dodržiavania ľudských práv v rozvojových krajinách. Od r. 2004 je profesorkou Columbia University v New Yorku, kde vyučuje medzinárodné ľudské práva, ktoré prednáša aj na iných univerzitách.

V roku 2004 jej Amnesty International udelila svoju najprestížnejšiu cenu Veľvyslankyňa svedomia za snahu o presadzovanie a dodržiavanie ľudských práv.

Je vydatá, s manželom Nickom Robinsonom majú tri deti.

## Referencie


## Iné projekty

## Externé odkazy
* OHCHR-Biografia 

## Zdroj

Kategória:Prezidenti Írska
Kategória:Nositelia Radu T. G. Masaryka
Kategória:Absolventi Kolumbijskej univerzity
Kategória:Prezidentky
Thalpis zo Sparty

**Thalpis** (iné názvy: **Thalpes, Thalpés, Thalpios**; *Thalpis*) bol v roku 680 pred Kr. olympijský víťaz v behu na jedno stadion.

Thalpis zo Sparty bol na 24. olympijských hrách v roku 680 pred Kr. korunovaný olivovým vencom za víťazstvo v behu na jedno stadion. (v Olympii sa víťazi korunovali olivovým vencom od roku 752 pred Kr.) Beh na jedno stadion (stadiodromos) bol v Olympii najstaršou súťažnou disciplínou, podľa tradície zavedenej už počas založenia hier v roku 776 pred Kr.. Program hier sa o ďalšiu disciplínu, beh na dve stadiá (diaulos), rozšíril v roku 724 pred Kr. Vzdialenosť stadia (600 stôp) merala v Olympii 192,27 metra. 
 
## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Starovekí športovci zo Sparty
Igor Rintel

**Igor Rintel** (* 1959, Topoľčany) je bývalý predseda organizácie Ústredný zväz židovských náboženských obcí v Slovenskej republike.

Vyštudoval gymnázium v Topoľčanoch, Strojnícku fakultu Slovenskej technickej univerzity v Bratislave. Od roku 1989 zastával rôzne vedúce pozície v súkromnej a akademickej sfére.

Od roku 2009 bol podpredsedom  a od mája 2011 do apríla 2019 predsedom ÚZ ŽNO, keď vo funkcii vystriedal Pavla Frankla. Nahradil ho *Richard Duda*.

Je členom výkonného výboru Európskeho židovského fondu.

## Referencie

Kategória:Narodenia v 1959
Kategória:Osobnosti z Topoľčian
Kategória:Slovenské osobnosti židovského pôvodu
Kategória:Absolventi Strojníckej fakulty Slovenskej technickej univerzity v Bratislave
Útulňa Ďurková pod Chabencom

**Útulňa Ďurková pod Chabencom** alebo len **Útulňa Ďurková** je horská chata v Nízkych Tatrách s celoročnou prevádzkou. Nachádza sa pod hlavným hrebeňom Nízkych Tatier v nadmorskej výške 1623 m n. m. Chata postavená na mieste bývalého salaša v súčasnosti poskytuje stravovanie a ubytovanie s vlastným spacákom.

## Prístup
* po  značke z Magurky cez Sedlo Ďurkovej.
* po  značke z Jasenia cez Baukovú  a Struhárske sedlo.

## Referencie

## Zdroj
* Stránka chaty
* Turistická mapa

Kategória:Horské chaty v Nízkych Tatrách
Kategória:Jasenie
Hádzaná na Panamerických hrách 1991

**Hádzaná na Panamerických hrách 1991** bol hádzanársky turnaj v rámci multišportového podujatia Panamerických hier 1991. Konal sa v Havane, na Kube od 5.12. augusta 1991, za účasti 5 mužských tímov. Hádzanársky turnaj sa na hrách koná od roku 1987 a toto bolo jeho 2. vydanie, pričom ženský turnaj sa tentoraz neorganizoval. Zápasy sa hrali v aréne Sala Polivalente Kid Chocolate, v ktorej sa uskutočnili aj súťaže v boxe, basketbale a volejbale. Titul získala domáca , ktorá vo finálovom zápase zvíťazila nad .

Tento turnaj slúžil zároveň aj ako kvalifikácia panamerických družstiev na hádzanársky turnaj Letných olympijských hier 1992, ktoré sa uskutočnili v Barcelone. Kvalikovalo sa naň iba víťazné družstvo.

## Výsledky
### Základná skupina

### Play-off
#### Stretnutie o 3. miesto

#### Finále

## Konečné poradie

Pozn.: Kuba sa z LOH 1992 odhlásila, nahradila ju Brazília. Zároveň sa Kuba odhlásila aj z MS B 1992, kde mala účasť na základe umiestnenia (9. miesto) z MS B 1989 zabezpečenú; voľnú miestenku získal ďalší panamerický účastník. USA sa tak okrem účasti na MS B 1992 kvalifikovalo aj na MS 1993, keďže nahradilo Brazíliu. Kanada sa z MS B 1992 odhlásila, nahradila ju Argentína.

## Referencie

## Externé odkazy
* Oficiálna stránka Panamerickej hádzanárskej federácie /
* Oficiálna stránka Panamerickej športovej organizácie /

## Zdroje
* Hádzanársky turnaj na hrách na stránke todor66.com 
* ''Estadísticas históricas PATHF actualizadas a 2017 archivo completo'' 

Kategória:Hádzaná v 1991
Kategória:Hádzaná na Panamerických hrách
Kategória:Panamerické hry 1991
Hádzaná na Panamerických hrách 1987

**Hádzaná na Panamerických hrách 1987** bol hádzanársky turnaj v rámci multišportového podujatia Panamerických hier 1987. Konal sa v Indianapolise, v štáte Indiana, v Spojených štátoch od 9.17. augusta 1987, za účasti 5 mužských a 5 ženských tímov. Hádzanársky turnaj mal na hrách premiéru. Zápasy sa hrali v aréne Hoosier Dome, v ktorej sa odohrali aj súťaže v gymnastike. V obidvoch kategóriách získali titul domáce družstvá Spojených štátov.

Tento turnaj slúžil zároveň aj ako kvalifikácia panamerických družstiev na hádzanársky turnaj Letných olympijských hier 1988, ktoré sa uskutočnili v Soule. Kvalikovali sa naň iba víťazné družstvá v oboch kategóriách.

## Aréna

## Výsledky
### Muži
#### Základná skupina

#### Play-off
##### Stretnutie o 3. miesto

##### Finále

----

### Ženy
#### Základná skupina

#### Play-off
náhľad|Víťazné družstvo žien  pri ceremoniáli odovzdávania medailí
##### Stretnutie o 3. miesto

##### Finále

## Konečné poradie

;Muži

Pozn.: Brazília sa kvôli ekonomickým problémom na MS B 1989 nezúčastnila.

;Ženy

## Referencie

## Externé odkazy
* Oficiálna stránka Panamerickej hádzanárskej federácie /
* Oficiálna stránka Panamerickej športovej organizácie /

## Zdroje
* Hádzanársky turnaj mužov a žien na hrách na stránke todor66.com 
* ''Estadísticas históricas PATHF actualizadas a 2017 archivo completo'' 

Kategória:Hádzaná v 1987
Kategória:Hádzaná na Panamerických hrách
Kategória:Panamerické hry 1987
Katie Cassidyová

**Katie Cassidyová** (; * 25. november 1986, Los Angeles, Kalifornia, USA) je americká herečka. Preslávila ju rola Laurel Lanceovej v seriáli *[[Arrow]]*. Objavila sa v seriáloch *[[Hrozba z temnoty|Supernatural]]*, *Melrose Place*, *Gossip Girl,* v minisérii *Harper's Island* a vo filmoch *When a Stranger Calls* (2006), *Black Christmas* (2006), *Taken* (2008), *A Nightmare on Elm Street* (2010), *Monte Carlo* (2011), a *The Scribbler* (2014).

## Skorý život a rodina
Katie sa narodila v Los Angeles, ako dcéra herca Davida Cassidyho a Sherry Benedonovej. Jej prastarí rodičia boli herci Jack Cassidy a Evelyn Wardová. Katie je neter televízneho producenta Shauna Cassidyho a herca Patricka Cassidyho. Vo svojej mladosti bola roztlieskavačka pre tím California Flyers.

## Kariéra
### Televízia
V roku 2003 sa pred kamerou prvýkrát objavila v dramatickom seriáli *The Division*. Pokračovala s hosťujúcimi rolami v seriáloch *Celebrity Apprentice 4, Listen Up!* a *New Girl*. V roku 2005 sa objavila v 4 epizódach seriálu *[[V siedmom nebi]]* a v seriáli *Sex, Love & Secrets.* V roku 2007 sa objavila v 6 epizódach televízneho seriálu stanice CW *[[Hrozba z temnoty|Supernatural]]*, kde si zahrala rolu démona Ruby. V roku 2008 ju nahradila herečka Genevieve Cortese.

V októbri 2008 bolo oznámené, že bola obsadená do hororového mini-seriálu stanice CBS *Harper's Island* ako Patricia "Trish" Wellingtonová. Seriál mal premiéru 9. apríla 2009 a epizódu sledovalo 10,21 miliónov divákov.

Vo februári 2009 získala hlavnú rolu v seriáli stanice CW *Melrose Place*. Seriál mal premiéru 8. októbra 2009 a epizódu sledovalo 2,31 miliónov divákov. Seriál bol zrušený v máji 2010, kvôli malej sledovanosti. V roku 2010 získala ďalšiu rolu v seriáli stanice CW *Gossip Girl,* kde sa objavila v 11 epizódach.

V roku 2012 získala hlavnú rolu v seriáli stanice CW *[[Arrow]],* kde hrá po boku Stephena Amella, Willy Hollandovej a ďalších.

### Film
V roku 2006 sa objavila vo filmoch *When a Stranger Calls,* *Click*, *Taken,* *Live!,* a *Black Christmas*. Film *Black Christmas* mal premiéru 15. decembra 2006 a obdržal negatívnu kritiku.

V apríli 2010 sa objavila v prerobenom hororovom filme *A Nightmare on Elm Street.* Za rolu bola nominovaná na cenu Teen Choice Awards v kategórii Herečka v hororovom/thrillerovom filme. Cenu však získala Megan Foxová. Krátko po premiére filmu bolo oznámené, že získala rolu v komediálnom filme *Monte Carlo*, v ktorom si zahrala po boku Leighton Meesterovej a Seleny Gomezovej. Film mal premiéru 1. júla 2011 a zarobil 39 miliónov po celom svete.

V máji 2012 bola obsadená do filmu *The Scribber*, v ktorom hrajú Eliza Dushkuová, Michelle Trachtenbergová a Gina Gershonová.

## Filmografia

## Zdroj

Kategória:Televízne herečky USA
Kategória:Filmové herečky USA
Kategória:Osobnosti z Los Angeles
José Ferrer

**José Vicente Ferrer de Otero y Cintrón** (* 8. január 1912, San Juan, Portoriko – † 26. január 1992, Coral Gables, Florida, USA) bol americký herec a režisér a prvá hispánska hviezda Hollywoodu. 

V roku 1950 získal Oscara za najlepší mužský herecký výkon v hlavnej úlohe vo filme *Cyrano de Bergerac* (1950). Nominovaný na sošku Oscara bol ešte dvakrát. Už v roku 1948 za vedľajšiu úlohu Dauphina vo filme *Joan of Arc* (1948) a v roku 1952 za hlavnú úlohu maliara Henriho de Toulousa-Lautreca vo filme *Moulin Rouge* (1952). Z neskoršej tvorby vstúpil do širšieho povedomia napríklad rolou Padišáha Imperátora Shaddama IV v sci-fi Davida Lyncha *[[Duna (film z roku 1984)|Duna]]* (1984). Sošku Oscara venoval svojej alma mater – Universidad de Puerto Rico. 

V roku 2012 sa objavil na americkej poštovej známke.

## Referencie

## Iné projekty

## Externé odkazy
* 
* 
* Heslo v encyklopédii Britannica

## Zdroj

 
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Portorickí herci
Kategória:Filmoví herci USA
Kategória:Televízni herci USA
Kategória:Filmoví režiséri USA
Kategória:Televízni režiséri USA
Kategória:Osobnosti zo San Juan (Portoriko)
Kategória:Osobnosti USA portorického pôvodu
Česko-slovenská hokejová liga 1947/1948

**Sezóna 1947/1948** bola 5. ročníkom Česko-slovenskej hokejovej ligy. Hrala sa pod názvom *štátna liga*. Súťaž mala 12 účastníkov. Majstrom sa stalo družstvo LTC Praha. Vypadli VŠ Bratislava, ŠK Banská Bystrica, ČSK Říčany, BK Havlíčkův Brod. Nováčikom sa stalo len družstvo ATK Praha, ktoré nahradilo rozpustené družstvo HC Stadion Podolí. Družstvo Sokol Zbrojovka Židenice prevzalo práva aj hráčov od klubu SK Horácká Slavia Třebíč.

## Poradie
### Skupina A

### Skupina B

## O titul
* **[[LTC Praha]]** – I. ČLTK Praha **7:1**, 13:5

## Najlepší strelci
* Vladimír Kobranov (I. ČLTK Praha) - 20 gólov
* Vladimír Zábrodský (LTC Praha) - 17 gólov
* Karel Stibor (LTC Praha) - 15 gólov
* Milan Matouš (I. ČLTK Praha) - 12 gólov
* Mike Buckna (LTC Praha) - 11 gólov
* Jan Hanzl (HC Stadion Podolí) - 11 gólov

## Káder majstra[[LTC Praha]]
* *Brankári:* Bohumil Modrý • Josef Jirka
* *Hráči:* Josef Trousílek • Oldřich Zábrodský • Vilibald Šťovík • Oldřich Němec • Miroslav Pokorný • Přemysl Hainý • Ladislav Troják • Vladimír Zábrodský • Stanislav Konopásek • Karel Stibor • Augustin Bubník • Aleš Sysel • Mike Buckna
* *Tréneri:* Mike Buckna

## Externé odkazy
* Stránky venované česko-slovenskej hokejovej lige 
* História československého a českého hokeja 
* avlh.sweb.cz

Kategória:Česko-slovenská hokejová liga
Kategória:Ľadový hokej v 1947
Kategória:Ľadový hokej v 1948
Česko-slovenská hokejová liga 1948/1949

**Sezóna 1948/1949** bola 6. ročníkom Česko-slovenskej hokejovej ligy. Hrala sa pod názvom **Štátna liga**. Súťaž mala 8 účastníkov. Majstrom sa stalo družstvo LTC Praha. Vypadli Sokol Prostějov, Sokol ZMP Praha. Nováčikmi sa stali družstvá ZSJ Sokol VŽKG a ZSJ GZ Královo Pole.

## Poradie

## Najlepší strelci
* Vladimír Zábrodský (LTC Praha) - 19 gólov
* Stanislav Konopásek (LTC Praha) - 14 gólov
* Josef Stock (ATK Praha) - 13 gólov
* Slavomír Bartoň (Sokol Zbrojovka Brno-Židenice) - 10 gólov
* Václav Roziňák (LTC Praha) - 10 gólov

## Káder majstra [[LTC Praha]]
* *Brankári:* Bohumil Modrý • Jakub Vladík
* *Hráči:* Josef Trousílek • Oldřich Zábrodský • Oldřich Němec • Přemysl Hainý • Václav Roziňák • Vladimír Zábrodský • Stanislav Konopásek • Dr. Pipka • Miroslav Charouzd • Augustín Bubník • J. Hainý
* *Tréneri:* 

## Externé odkazy
* Stránky venované česko-slovenskej hokejovej lige 
* História československého a českého hokeja 
* avlh.sweb.cz

Kategória:Česko-slovenská hokejová liga
Kategória:Ľadový hokej v 1948
Kategória:Ľadový hokej v 1949
Rádioizotopový termoelektrický generátor

[náhľad|RTG použitý na výrobu elektrickej energie pre [ALSEP]]
**Rádioizotopový termoelektrický generátor** (**RTG**) je zariadenie na premenu tepla vzniknutého pri rádioaktívnom rozpade na elektrickú energiu pomocou Seebeckovho javu. Je to veľmi spoľahlivý a dlhodobý zdroj energie, ktorý môže bez prestávky fungovať desiatky rokov. Preto sa používa napríklad vo vesmírnych sondách, ktoré cestujú príliš ďaleko od Slnka na využitie solárnych panelov, alebo na odľahlých miestach na Zemi.
Na rozdiel od jadrových reaktorov sa využíva energia prirodzeného rozpadu izotopov.

## Niektoré vesmírne sondy využívajúce RTG
*Curiosity
*New Horizons
*Cassini
*Ulysses
*Galileo
*Voyager 1
*Voyager 2
*Viking 1
*Viking 2
*Pioneer 11
*Pioneer 10

## Externé odkazy

*NASA Radioisotope Power Systems website – RTG page

## Pozri aj
*TOPAZ (jadrový reaktor)

Kategória:Jadrová technológia
Kategória:Elektrické batérie
Kategória:Elektrické generátory
Sidney Lumet

**Sidney Lumet** (* 25. jún 1924, Philadelphia, Pensylvánia, USA – † 9. apríl 2011, New York, New York) bol americký režisér.

Pochádzal zo židovskej umelecké rodiny. Jeho otec bol divadelný režisér, matka herečka a tanečnica. V detstve hral divadlo, s herectvom definitívne skončil až v polovici 50. rokov. Po druhej svetovej vojne, kedy slúžil v americkej armáde, sa vrátil do zábavnej branže. 

Pôsobil v televízii CBS najprv ako pomocný režisér pri natáčaní televíznych seriálov, od začiatku 50. rokov potom pracoval samostatne. Televíznu réžiu kombinoval aj s réžiou divadelné. V roku 1957 pôsobil v najvýznamnejšom stredisku amerického filmového priemyslu v Hollywoode. Tu počas svojho života nakrútil vyše 50 celovečerných filmov.

V roku 2005 dostal cenu Americkej filmovej akadémie Oscar za celoživotné dielo.

## Filmografia (výber)
* 1957 – *12 Angry Men*
* 1965 – *Pahorok*
* 1973 – *Serpico*
* 1974 – *Vražda v Orient exprese*
* 1976 – *Network*
* 1982 – *Rozsudok*

## Iné projekty

## Externé odkazy
* 
* 
* Sidney Lumet na FDb.cz

## Zdroj

Kategória:Filmoví režiséri USA
Kategória:Televízni režiséri USA
Kategória:Filmoví producenti USA
Kategória:Filmoví scenáristi USA
Kategória:Divadelní herci USA
Kategória:Filmoví herci USA
Kategória:Režiséri židovského pôvodu
Kategória:Detskí herci
Kategória:Herci židovského pôvodu
Kategória:Držitelia Oscara za celoživotné dielo
Kategória:Absolventi Kolumbijskej univerzity
Kategória:Osobnosti USA židovského pôvodu
Kategória:Držitelia ceny Zlatý glóbus za najlepšiu réžiu
Kategória:Osobnosti z Philadelphie
Haematoxylum campechianum

**Haematoxylum campechianum** je strom z čeľade bôbovité. Pochádza z tropickej Strednej Ameriky.

Drevo je z vonkajšej strany modro-čierne, zvnútra červeno-hnedé. Obsahuje až 12 % bázického farbiva hematoxylínu. Extrakt z H. campechianum sa používa ako moridlo. Hematoxylín má široké využitie pri farbení biologických preparátov.

Názov je odvodený od názvu mexického štátu Campeche.

## Referencie

## Iné projekty

## Zdroj

Kategória:Bôbovité
Kategória:Dreviny
Kategória:Najmenej ohrozené druhy
Hematoxylín

[255px|náhľad|vpravo|Multipolárne neuróny ([miecha) zafarbené hematoxylínom a eozínom (HE).]]

**Hematoxylín** je bázické farbivo a extraktom z tzv. kampeškovníka obyčajného. Hematoxylín je typickým príkladom farbív, ktoré nefarbia komponenty tkaniva priamo. Farbí až oxidovaný na hemateín a s rôznymi katiónmi. Preto existuje celá rada hematoxylínov. Hematoxylín je špecifické farbivo pre jednu tkanivovú zložku – jadro, ktoré farbí na modrofialovo.

## Farbenie
Tkanivá sú väčšinou bezfarebné a to neuľahčuje ich pozorovanie svetelným mikroskopom. Cieľom farbenia je zvýrazniť v tkanivách (bunkách) štruktúry, ktoré chceme študovať. Kyslé zložky v bunkách sa farbia bázickými farbivami, nazývajú sa bazofilné a patrí medzi ne napríklad bunkové jadro. Zásadité komponenty buniek sa farbia kyslými farbivami, sú acidofilné (eozinofilné), príkladom môže byť cytoplazma alebo myofibrily. Medzi bázické farbivá patria napríklad toluidinová modrá, metylenová modrá, hematoxylín; medzi kyslé napríklad oranž G, eozín alebo kyslý fuchsín.

## Referencie


Kategória:Alkoholy
Kategória:Farbivá
Kategória:Histológia
Kategória:Fenoly
Kategória:Aromatické zlúčeniny
Kategória:Étery
Eozín

[255px|náhľad|vpravo|[Srdcová svalovina (myokard) zafarbená hematoxylínom a eozínom (HE)]]
**Eozín** je červené fluorescenčné farbivo, ktoré vzniklo pôsobením brómu na fluoresceín. Často býva používaný na farbenie cytoplazmy, kolagénu a svalových vlákien pre pozorovanie pod mikroskopom. Štruktúry, ktoré sa ľahko farbia eozínom, sa označujú ako eozinofilné. Eozín je najbežnejšia používaná metóda farbenia histologických preparátov - tzv. hematoxylín-eozín (HE).

## Etymológia
Vďaka svojej ohnivej ružovkastej farbe bol eozín pomenovaný podľa mytologickej bohyne Éós.

## Varianty
Existujú dve veľmi blízke zlúčeniny, ktoré sa spoločne označujú ako eozín. Častejšie sa používa **[[eozín Y]]** (tiež známi ako **eozín Y ws**, **žltkastý eozín**, **Acid Red 87**, **C.I. 45380**, **bromeozín** alebo **D&C Red No. 22**); má veľmi slabo žltkastý odtieň. Druhý eozín je **[[eozín B]]** (**modrastý eozín**, **Acid Red 91**, **C.I. 45400**, **Saffrosine**, **Eozín Scarlet** alebo **imperiálna červeň**); je zafarbený nepatrne do modra. 

Eozín Y je tetrabrómderivát fluoresceínu. Eozín B je dibrómdinitroderivát fluoresceínu. 

## Zdroj

## Referencie
* Jocelyn H. Bruce-Gregorios, M.D.: Histopathologic Techniques, JMC Press Inc., Quezon City, Philippines, 1974.


Kategória:Farbivá
Kategória:Histológia
Mary McAleeseová

**Mary Patricia McAleeseová** (, * 27. jún 1951, Belfast, Severné Írsko, Spojené kráľovstvo) je írska právnička, novinárka a politička. V rokoch 19972011 bola ôsmym prezidentom Írska. 

Pracovala ako novinárka, právnička a tiež pôsobila na akademickej pôde. Keď v roku 1997 vystriedala na čele krajiny Mary Robinsonovú, stala sa druhou ženou v tomto úrade a zároveň prvou ženou na svete, ktorá vystriedala na čele štátu inú ženu. V roku 2004 bola znovuzvolená na druhé sedemročné obdobie. Je prvým a jediným prezidentom Írska, ktorý sa narodil v Severnom Írsku, alebo Ulsteri. V roku 2011 ju v úrade nahradil Michael D. Higgins.

## Referencie


## Iné projekty

## Externé odkazy
* Oficiálna stránka

## Zdroj

Kategória:Írski novinári
Kategória:Írski politici
Kategória:Prezidenti Írska
Kategória:Prezidentky
Kategória:Osobnosti z Belfastu
Tansu Çillerová

**Tansu Penbe Çillerová** (; * 24. máj 1946, Istanbul, Turecko) je turecká politička a ekonómka. V rokoch 19931996 bola premiérkou Turecka. 

Bola prvá (a je doteraz jedinou) ženou v úrade tureckého premiéra. V rokoch 19961997 zastávala funkciu ministerky zahraničia a podpredsedníčky vlády. Bola predstaviteľkou liberálno-konzervatívnej strany *Dogru Yol Partisi* (*Strana pravej cesty*), na čele ktorej stála v rokoch 19932002. 

Počas jej vlády došlo k zvýšeniu napätia medzi Tureckom a Gréckom, ona sama sa preslávila výrokom, že "turecká armáda môže byť v Aténach do 24 hodín". Podarilo sa jej presvedčiť USA, aby zaradili Stranu kurdských pracujúcich na zoznam teroristických organizácií. Vykonala tiež reformu armády a znížila jej závislosť na armáde americkej. Po voľbách v roku 2002 odišla z politického života.

## Referencie


## Externé odkazy
* Heslo v encyklopédii Britannica
* Heslo na Biyografi.info

## Zdroj

Kategória:Tureckí politici
Kategória:Predsedovia vlády Turecka
Kategória:Ministri zahraničných vecí Turecka
Kategória:Premiérky
Kategória:Osobnosti z Istanbulu
Hasína Wadžídová

**Hasína Wadžídová** (iný prepis: **Hasína Vazídová**, **Hasina Vazídová**, **Hasína Vazedová**, **Hasína Vadžídová**;  * 28. september 1947, Tungipara, Bangladéš) je bangladéšska politička, od januára 2009 do augusta 2024 premiérka Bangladéša. Bola najdlhšie slúžiacou premiérkou Bangladéša od nezávislosti krajiny ako aj najdlhšie slúžiacou ženou na poste predsedu vlády na svete. Úrad zastávala prvýkrát v rokoch 19962001 a druhýkrát v rokoch 20092024. Jej druhé obdobie bolo poznačené diktatúrou, oligarchiou a zločinmi proti ľudskosti. Po protestoch v roku 2024 rezignovala a utiekla do Indie.

Je najstaršia z piatich detí zakladateľa a prvého prezidenta Bangladéša, šejka Mudžíbura Rahmána. Jej manželom bol atómový vedec M. A. Wadžíd Mia.

Magazín Forbes ju v roku 2014 označil za 47. najvplyvnejšiu ženu na svete.

## Politická kariéra
V júli 2007 bola zatknutá kvôli obvineniu z vydierania. V februári 2008 však súd obvinenia voči nej zrušil.

Napriek podozreniam z korupcie dokázala v decembri toho istého roku zvíťaziť v parlamentných voľbách. Porazila tak svoju najväčšiu súperku, taktiež niekdajšiu premiérku, Khaleda Zia (na čele vlády stála v rokoch 19911996 a 20012006). Vláda oboch žien bola poznamenaná rozsiahlou korupciou a zlým hospodárením. Krajinu tiež destabilizovali časté protesty.

Na čele centristickej *Ľudovej ligy* jasne vyhrala aj vo voľbách v januári 2014, ktoré však poznamenalo násilie: minimálne 18 ľudí bolo zabitých, viac ako sto volebných miestností bolo zapálených.

### Rezignácia a exil
V júni 2024 obnovil Najvyšší súd Bangladéša 30% kvórum pre potomkov bojovníkov v bangladéšskej vojne za nezávislosť vo vládnych zamestnaniach, čo spustilo vlnu protestov vedených najmä študentmi, ktorí sa obávali zániku pracovných príležitostí vo verejnom sektore a boli nespokojní s korupciou a potláčaním demokracie zo strany vlády. 

V reakcii na hromadné protesty Wadžídová nariadila zásah bezpečnostných zložiek, ktorý si podľa neskorších odhadov vyžiadal 1400 ľudských životov. Okrem toho proti protestujúcim povolala armádu, nariadila 5-dňový zákaz vychádzania a obmedzila prístup k internetu. Toto malo za následok študentské povstanie, kvôli čomu auguste 2024 Wadžídová opustila krajinu a za dočasného premiéra bol menovaný Muhammad Júnus. Osobitný tribunál v roku 2025 uznal expremiérku vinnú v troch bodoch obžaloby vrátane „podnecovania k násiliu, rozkazu zabíjať a nečinnosti voči násiliu“ a v neprítomnosti ju odsúdil na trest smrti.

## Referencie

## Iné projekty

## Zdroj

Kategória:Bangladéšski politici
Kategória:Predsedovia vlády Bangladéša
Kategória:Premiérky
Kategória:Osobnosti na bankovkách
Stanley Kramer

**Stanley Kramer** (* 29. september 1913, New York, New York,  USA – † 19. február 2001, Woodland Hills, Kalifornia) bol americký režisér a producent.

## Životopis
Narodil sa v Brooklyne v New Yorku a vysokoškolské vzdelanie získal na New York University. K filmu sa dostal ako spracovateľ textov a dialógov. Postupne sa presadzoval ako producent, potom režisér, nakoniec riadil svoju vlastnú produkčnú spoločnosť. V jeho filmoch hrali najväčšie súčasné hviezdy ako Katharine Hepburnová, Gary Cooper, Spencer Tracy a ďalší. Jeho filmy a výkony hercov boli osemdesiatkrát nominované na Oscara, v šestnástich prípadoch cenu skutočne získali. Ale aj keď šesť z jeho filmov bolo nominovaných na Oscara v hlavnej kategórii najlepší film, nikdy toto ocenenie nedostal. Hoci sa filmy na ktorých sa nejakým spôsobom podieľal, radia medzi nesmrteľné, spočiatku sa presadil ako priekopník nezávislej produkcie. Snímky bol totiž schopný vyrobiť nesmierne lacno. Napriek tomu v jeho filmoch chceli hrať aj hviezdy Hollywoodu. 

Filmy, ktoré režíroval sú silne politicky liberálne a týkajú sa rasových predsudkov, kreacionizmu, alebo jadrovej vojny. Napriek tomu tvrdil: "Nechcem meniť svet. Stačí mi, keď dvaja ľudia vyjdú z kina dajme tomu v Kansas City a jeden druhému povie: Niečo také som ešte nevidel."

28. marca 1960 ako jeden z prvých dostal hviezdu na Hollywoodskpm chodníku slávy.

## Filmografia (výber)
* *Not as a Stranger* (1955)
* *[[Útek v reťaziach]]* (*The Defiant Ones*, 1958)
* *On the Beach* (1959)
* *[[Kto seje vietor]]* (*Inherit the Wind*, 1960)
* *Judgment at Nuremberg* (1961)
* *[[To je ale bláznivý svet]]* (*It 'a Mad, Mad, Mad, Mad World*, 1963)
* *Loď bláznov* (*Ship of Fools*, 1965)
* *[[Hádaj, kto príde na večeru]]* (*Guess Who 's Coming to Dinner*, 1967)
* *The Runner Stumbles* (1979)

## Referencie


## Iné projekty

## Externé odkazy
* 
* 

## Zdroj

Kategória:Osobnosti z New Yorku
Kategória:Režiséri USA
Kategória:Filmoví producenti USA
Kategória:Držitelia ceny Zlatý glóbus za najlepšiu réžiu
Kategória:Hollywoodsky chodník slávy
Kategória:Osobnosti z Brooklynu
Kategória:Absolventi New York University
Vaira Vīķisová-Freibergsová

**Vaira Vīķisová-Freibergsová** (iné mená: **Vaira Vīķeová-Freiberg**(**a**)**ová**, **Vaira Vīķová-Freiberg**(**a**)**ová**, ; * 1. december 1937, Riga, Lotyšsko) je bývalá lotyšská prezidentka. Bola celkovo 6. osobou v úrade prezidenta Lotyšska a prvou ženou vykonávajúci túto funkciu (stala sa aj prvou prezidentkou vo všetkých postkomunistických krajinách). Prezidentkou bola dve funkčné obdobia – prvýkrát bola zvolená v roku 1999 a znovuzvolená v roku 2003. Jej nástupcom v úrade sa stal Valdis Zatlers.

## Životopis
V roku 1944 emigrovala s rodičmi do Nemecka.  Vyrastala v utečeneckých táboroch v Nemecku, študovala v Maroku a Kanade. Od roku 1965 bola profesorkou psychológie na univerzite v Montreale. Začiatkom 80. rokov 20. storočia najskôr pracovala vo Vedeckej výskumnej skupine pre NATO v Kanade, potom bola zástupkyňou šéfa Kanadskej vedeckej rady. Od roku 1998 opäť žije v Lotyšsku. 

V roku 1999 bola zvolená za prezidentku až po náročnom sedemkolovom volebnom zápolení v parlamente, v ktorom porazila aj kandidáta vtedajšej vládnej strany *Lotyšská cesta*, Valdisa Birkavsa.

Je vydatá, má dve deti. Hovorí plynule anglicky, francúzsky, nemecky a španielsky.  

## Referencie


## Iné projekty

## Externé odkazy
* Vaira Vīķe-Freiberga na Britannica.com
* Biografia  
* Dr. Vairas Vīķes-Freibergas na President.lv 

## Zdroj

Kategória:Absolventi McGill University
Kategória:Prezidenti Lotyšska
Kategória:Prezidentky
Kategória:Osobnosti z Rigy
Kategória:Rytieri veľkokríža Radu za zásluhy Talianskej republiky
Kategória:Nositelia Radu Vitolda Veľkého
Kategória:Nositelia Radu kríža zeme Panny Márie
Kategória:Nositelia veľkokríža Radu za zásluhy Poľskej republiky
Kategória:Nositelia Radu holandského leva
Kategória:Nositelia Radu Stará planina
Kategória:Nositelia Radu troch hviezd
Kategória:Nositelia Záslužného radu Maďarskej republiky
Kategória:Nositelia Radu bielej orlice
McGill University

**McGill University** je kanadská verejná univerzita sídliaca v Montreale v provincii Quebec. Bola založená v roku 1821. Dnes má okolo 40 000 študentov na 11 fakultách. Rektorka (univerzita používa termín *principal*) univerzity je od septembra 2013 Suzanne Fortier.

V zozname najlepších svetových univerzít (*QS World University Rankings*) v školskom roku 2011/2012 je ako najlepšia kanadská univerzita na 17 mieste. V študijných oboroch filozofia, sociológia, medicína a psychológia je 18., 15., 13., a 10. na svete.

Medzi 174 000 absolventmi univerzity sú okrem iných traja astronauti, osem držiteľov Oscara a držitelia 25 olympijských medailií.

Univerzita je pomenovaná podľa škótskeho obchodníka Jamesa McGilla, ktorého dedičstvo umožnilo v roku 1813 založenie univerzity.

## Osobnosti
### [[Nobelova cena|Nositelia Nobelovej ceny]]
* 1908 Ernest Rutherford (chémia)
* 1921 Frederick Soddy (chémia)
* 1944 Otto Hahn (chémia)
* 1977 Andrew Victor Schally (medicína)
* 1980 Val Fitch (fyzika)
* 1981 David Hubel (medicína)
* 1992 Rudolph Arthur Marcus (chémia)
* 2009 Willard Boyle (fyzika)
* 2009 Jack Szostak (medicína)
* 2011 Ralph Steinman (medicína)
* 2014 John O’Keefe (medicína)

### Známi absolventi
* Sir John Joseph Caldwell Abbott (* 1821† 1893), premiér
* Sir Wilfrid Laurier (* 1841† 1919), premiér
* James Naismith (* 1861† 1939), vynálezca basketbalu
* Robert Tait McKenzie (* 1867† 1938), sochár, lekár, vojak a športovec
* Stephen Leacock (* 1869† 1944), ekonóm, spisovateľ a humorista
* Eric Berne (* 1910† 1970), americký psychiater a psychológ
* Raoul Bott (* 1923† 2005), americký matematik
* Willard Boyle (* 1924† 2011), fyzik
* Zbigniew Brzeziński (* 1928† 2017), americký politológ
* William Shatner (* 1931), herec (*[[Star Trek (filmy a seriály)|Star Trek]]*)
* Leonard Cohen (* 1934† 2016), spevák
* Vaira Vīķe-Freiberga (* 1937), lotyšská prezidentka
* Moshe Safdie (* 1938), architekt a urbanista
* Ken Dryden (* 1947), hokejový brankár, politik, právnik, obchodník a spisovateľ
* Philip J. Currie (* 1949),  paleontológ
* Robert Thirsk (* 1953), astronaut
* Steven Pinker (* 1954), kanadsko-americký experimentálny psychológ, kognitívny vedec a jazykovedec
* Rich Knox, kanadský bubeník

## Referencie


## Iné projekty

## Externé odkazy
* Oficiálna stránka

## Zdroj


Kategória:Univerzity v Quebecu
Kategória:Školy v Montreale
Urotel

náhľad|vpravo|Urotel (HE)

**Urotel**  je typ prechodného vrstevnatého epitelu, ktorý vystiela obličkovú panvičku, močovod, močový mechúr a hornú časť močovej rúry.

## Histológia
Urotel obsahuje nápadné krycie bunky (dáždnikové bunky, umbrella cells). Sú viditeľne väčšie ako hlbšie uložené bunky, z ktorých sa diferencujú. Dáždnikové bunky sú polyploidné alebo obsahujú viac jadier. V močovom mechúre sa urotel musí prispôsobovať zmene povrchu pri naplnenom a vyprázdnenom orgáne. V prázdnom (neroztiahnutom) močovom mechúre urotel vyzerá, že je tvorený približne piatimi až siedmimi vrstvami buniek. Pri naplnenom močovom mechúre sú bunky usporiadané do troch vrstiev.

right|thumb|Vrstvy urotelu

### Vrstvy epitelu
* Bazálna vrstva - pravidelný (kubický) tvar buniek
* Stredná vrstva - nepravidelné tvary buniek (polygonálne), bunky nie sú tesne spojené
* Povrchová vrstva - obyčajne polyploidné alebo dvojjadrové bunky

### Membrána
right|thumb|Prierez
Povrchové bunky obaľuje zvláštny typ membrány, na ktorej je možné pozorovať tenšie časti, tzv. plaky, a širšie časti (vidíme širšie časti pravidelne oddelené miestami tenšími). V plakoch sú ukotvené aktinové filamenty. V nenaplnených močových cestách sa membrána riasy a jej širšia časť (tenšie sú držané aktínovými filamentami) sa vychlipujú smerom do lumenu. Vďaka zvláštnemu chemickému zloženiu je membrána nerozpustná detergentmi. Je bohatá na cholesterol, fosfatidylcholín, fosfatidylethanolamín a cerebrozidy.

## Funkcia
Zabezpečuje možnosť natiahnutia v závislosti na množstve tekutiny. 
Funkcia membrány - vytvára osmotickú bariéru medzi močom a tkanivovým mokom, a chráni tak pred negatívnymi účinkami moču.
Tento epitel je nepriepustný pre vodu a soli.

## Referencie


## Literatúra
* 
* 
* 
* 

Kategória:Histológia
Ploješť

**Ploješť** () je mesto v Rumunsku, hlavné mesto župy Prahova. Leží vo valašskej časti krajiny a má 232 452 obyvateľov (2016).

## História
Mesto bolo založené na konci 16. storočia, v roku 1596 za vlády Michala Chrabrého. V 19. storočí sa tu rozvíjal petrochemický priemysel, bola tu jedna z najdôležitejších rafinérií v celej Európe. V roku 1870 tu vznikla aj Ploješťská republika, krátkodobo existujúci štátny útvar, vzniknutý pri protimonarchistických búrkach. Za 2. svetovej vojny, v roku 1940, ho síce zničilo zemetrasenie, obsadili ho ale aj Nemci, ktorí tu mali dôležitý zdroj ropy. Zostali až do roku 1944; od roku 1943 bolo ale mesto bombardované Američanmi, nakoniec ho dobyla Červená armáda. Za komunistickej vlády v Rumunsku tu boli rafinérie a chemické závody rozšírené a znárodnené. Po roku 1989 nastal príliv západných investícií a produkcia ropy poklesla.

## Charakteristika mesta
Ploješť je významným priemyselným mestom v Rumunsku, ekonomickým a kultúrnym centrom župy Prahova. Ropovody ho napájajú ako na Bukurešť, tak aj na prístavy pri Čiernom mori.

## Osobnosti mesta
* Ion Luca Caragiale (1852 - 1912), dramatik, prozaik, publicista, básnik a prekladateľ
* Liviu Librescu (1930 - 2007), izraelsko-americký vedec
* Alina Alexandra Dumitruová (* 1982), džudistka, olympijská víťazka

## Partnerské mestá
*  Berat, Albánsko
* Charbin, Čína
*  Dnipro, Ukrajina
*  Hîncești, Moldavsko
*  Lefkada, Grécko
*  Maracaibo, Venezuela
*  Oral, Kazachstan
*  Osijek, Chorvátsko
*  Radom, Poľsko

## Externé odkazy
* Staré fotky Ploieşti
* Oficiálne stránky mesta

## Zdroj


Kategória:Mestá v Rumunsku
Kategória:Mestá v župe Prahova
Bacău

**Bacău** je mesto v Rumunsku, centrum rovnomennej župy v rumunskom Moldavsku. 

Na rozlohe 41 km² tu žije 144 307 obyvateľov (2011). Mesto je významným centrom Moldavska (spolu s Jasy), hlavne vďaka letisku a vhodnej polohe na križovatke dopravných ciest.

## Partnerské mestá
*  Blaj, Rumunsko, 2003
*  Mandaue City, Filipíny, 2011
*  Petach Tikva, Izrael, 2000

## Referencie

## Iné projekty

## Externé odkazy
* Oficiálna stránka

## Zdroj

Kategória:Mestá v Rumunsku
Belica

**Belica** môže byť:
* v botanike:
** v taxonómii: slivka  guľatoplodá  belicová (=slivka belicová; *Prunus insititia* var. *pomariorum*)
** všeobecne:
*** slivka s bielym alebo žltkastým plodom, synonymum: biela slivka, pozri biela slivka
*** skorá čerešňa s bielymi či žltými plodmi, pozri belica (čerešňa)
*** nárečovo: moruša s bielym okvetím, pozri pod moruša
* v zoológii:
**slovenský názov rybieho rodu *Chalcaburnus* (ktorý sa novšie považuje za súčasť rodu belička - *Alburnus*), pozri belica (ryba)
**ovca (prípadne krava a pod.) s bielou srsťou, pozri napr. pod ovca
*nárečovo: pôda majúca belavú farbu, pozri pod pôda
* mesto v Blagojevgradskej oblasti v Bulharsku, pozri Belica (Bulharsko)
* obec v Medzimurskej župe v Chorvátsku ako aj jej hlavná časť, pozri Belica (Chorvátsko)
* dedina v Slovinsku, súčasť obce Dobrova-Polhov Gradec, pozri Belica (Dobrova-Polhov Gradec)
* dedina v Slovinsku, súčasť obce Osilnica, pozri Belica (Osilnica)
* rieka v Srbsku, pozri Belica (rieka)

## Zdroje
Petri Matikainen

**Petri Matikainen** (* 7. január 1967, Savonlinna) je bývalý fínsky hokejista a súčasný hokejový tréner.

Pôvodne hrával za SaPKo, presťahoval sa kvôli dvom sezónam pre juniorský hokej v Oshawa Generals. Bol súčasťou tímu, ktorý vyhral J. Ross Robertson Cup v roku 1987. V rovnakom roku vyhral aj juniorské majstrovstvá sveta (U20) s fínskym tímom. Vrátil sa do Fínska a hral 2 roky v klube Tappara, 5 rokov v Jokipojat a 2 roky v KalPa. V roku 1996 sa presťahoval kvôli Berlin Capitals. Tiež hral pre Klagenfurter AC pred ukončením hráčskej kariéry v roku 1999.

## Trénerská kariéra
V roku 2003 začal trénerskú kariéru s juniorským tímom Lahti Pelicans (U20) a stal sa hlavným trénerom ich seniorského tímu v nasledujúcom roku. Tím nebol veľmi úspešný a skočil na poslednom 13. mieste. Potom sa stal asistentom trénera Blues v roku 2005 a strávil 2 roky ako asistent pred svojim vymenovaním za hlavného trénera v roku 2007. Bol ocenený cenou Kalevi Numminen v roku 2008 a 2010 potom, ako Blues získali strieborné medaily.

V roku 2010 bol vybraný ako asistent trénera pre fínsky národný tím. Sezónu 20112012 trénoval v Helsinkách. V lete 2012 podpísal trojročný kontrakt s tímom Avangard Omsk z KHL. V roku 2014 podpísal ročný kontrakt s tímom HC Slovan Bratislava v KHL. V lete 2015 podpísal trojročný kontrakt s Lahti Pelicans.

## Zdroj

Kategória:Fínski hokejisti
Kategória:Fínski hokejoví tréneri
Kategória:Hráči KalPa Kuopio
Tréner

**Tréner** je odborne a pedagogicky vzdelaný telovýchovný pracovník, ktorý vedie športovcov tréningový proces, prípravu na športové vystúpenia i toto vystúpenie samotné a nesie aj zodpovednosť za dosiahnutý výsledok.

Tréner musí okrem odbornej spôsobilosti oplývať aj ďalšími potrebnými vlastnosťami - musí byť dobrým psychológom, lebo je pre športovcov často aj dôverníkom. U kolektívnych športov má tréner zodpovednosť aj za výber družstva. Nevyhnutnou vlastnosťou trénera je prirodzená autorita.

Zvlášť u najpopulárnejších kolektívnych športov (futbal, ľadový hokej) reprezentuje športovca aj pred verejnosťou.

Mnoho úspešných trénerov sa takisto venuje aj publikačnej činnosti.

Dobrou základňou (aj keď nie nevyhnutne potrebnou) pre neskoršiu úspešnú trénerskú prácu je predchádzajúca úspešná aktívna kariéra športovcov. Úspešná realizácia tréningového procesu závisí okrem iného aj na interakčných predpokladoch osobnosti trénera, na jeho vzdelaní, skúsenostiach, motivačných a intelektuálnych schopnostiach a na umení individuálneho prístupu ku športovcovi. Tréner má mať inovačné schopnosti spočívajúce v presadzovaní nových postupov v tréningu športovca, nemá zotrvávať na zastaraných skúsenostiach.

Pri svojej práci má tréner pomôcť udržiavať emočnú stabilitu športovcov, klásť dôraz na výkon viac ako na samotný výsledok, rešpektovať športovcov (nielen ho ovládať), u kolektívnych športov podporovať súdržnosť družstva]

V typológii trénerov sa rozoznávajú dva základné typy: autoritatívny tréner (veľmi náročný, nekompromisný, stavajúci len na vlastnom rozhodnutí) a demokratický tréner (stavajúci na spolupráci a načúvajúci športovcovi). Úplne vyhranené typy trénerov sa pri svojej práci stretávajú s množstvom problémov. Preto sa niekedy v praxi používa systém dvoch trénerov alebo trénera s asistentom, často s opačnými či doplňujúcimi sa vlastnosťami.

Špecifickou stránkou práce trénera je koučovanie - vedenie športovca či družstva pri samotnom športovom výkone.

## Zdroj


Kategória:Osobnosti v športe
Kategória:Športová terminológia
Sturmpanzer IV

**Sturmpanzer IV** alebo **Sd. Kfz. 166** alebo **Brummbär** bolo nemecké útočné delo používané počas druhej svetovej vojny. Vzniklo podľa požiadavky na samohybné delo, ktoré by bolo chránené pred nepriateľskou paľbou a schopné operovať priamo na bojisku.

Počiatky vývoja spadajú do roku 1942. O vývoj sa zaujímal aj samotný Adolf Hitler. Na podvozku tanku Panzer IV bola inštalovaná nadstavba z pancierových dosiek, pričom hrúbka panciera predstavovala 20 až 100 mm. V nadstavbe bola zabudovaná húfnica StuH 43 kalibru 150 mm, ktorá mala iba 180 cm dlhú hlaveň. Maximálny dostrel predstavoval 4300 metrov, zásoba prepravujú munícia bola 38 nábojov. Prvé stroje nemali žiadnu inú zbraň na boj proti pechote. Posádka sa mohla chrániť iba svojimi osobnými zbraňami, keď strieľala z priezorov. V lete roku 1943 bol stroj modernizovaný. Došlo k inštalácii ľahšej húfnice StuH 43/1 L/12. K výzbroji bol doplnený guľomet MG 34 a boli vykonané aj ďalšie zmeny. Veľká časť obrnencov ešte mala doplnkové bočné pancierovanie, tzv. Schürzen (zástery). Do roku 1945 bolo vyrobených celkom 306 kusov tohto stroja.

Stroje boli nasadené počas kurskej bitky, bojov pri Anziu a Normandii. Pomáhali aj pri potlačení Varšavského povstania.

## Iné projekty

## Zdroj

Kategória:Nemecké samohybné delá
Galați

**Galați** môže byť:

* župa v Rumunsku, pozri Galați (župa)
* mesto v Rumunsku, pozri Galac (rum. Galați)
Majstrovstvá sveta v ľadovom hokeji hráčov do 20 rokov 2012

**Majstrovstvá sveta v ľadovom hokeji hráčov do 20 rokov 2012** boli 36. majstrovstvá sveta v ľadovom hokeji hráčov do 20 rokov. Konali sa od 26. decembra 2011 do 5. januára 2012 v kanadských mestách Calgary a Edmonton.

## Dejiská

## Základné skupiny

### Skupina A

|}

### Skupina B

|}

## Skupina o udržanie

|}
* zostupuje do I. A divízie MS 2013.*

## Play-off

### Štvrťfinále

### Semifinále

### Zápas o 5. miesto

### Zápas o 3. miesto

### Finále

## Konečné poradie

## Nižšie divízie
Od roku 2012 sa MS hrajú podľa nového herného systému. Skupiny v nižších divíziách už nie sú rovnocenné, po novom sa medzi nimi postupuje a zostupuje.

### I. A divízia
Turnaj I. A divízie MS 2012 sa hral v Garmisch-Partenkirchene v Nemecku od 11. do 17. decembra 2011.

|

|}

### I. B divízia
Turnaj I. B divízie MS 2012 sa hral v Tychách v Poľsku od 12. do 18. decembra 2011.

|

|}

### II. A divízia
Turnaj II. A divízie MS 2012 sa hral v Donecku na Ukrajine od 12. do 18. decembra 2011.

|

|}

### II. B divízia
Turnaj II. B divízie MS 2012 sa hral v Tallinne v Estónsku od 10. do 16. decembra 2011.

|

|}

### III. divízia
Turnaj III. divízie MS 2012 sa hral v Dunedine na Novom Zélande od 17. do 22. januára 2012.

|

|}

## Referencie

Kategória:Majstrovstvá sveta juniorov v ľadovom hokeji
Ľadový hokej
Kategória:Ľadový hokej v 2012
Kategória:Majstrovstvá sveta v ľadovom hokeji 2012
Kategória:2012 v Kanade
Kategória:Športové podujatia v Calgary
Kategória:Športové podujatia v Edmontone